Diari Oficial de la Generalitat Valenciana


Sumari del DOGV 8813, del 18-05-2020 (2020/3470)

Extracte de la Resolució de 24 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen subvencions al transport universitari a la Comunitat Valenciana per al curs 2019/2020.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8813

Data del DOGV
:   18-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3470


Data del document
:   18-05-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 24 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen subvencions al transport universitari a la Comunitat Valenciana per al curs 2019/2020. [2020/3470]  
  
BDNS (identif.): 505952  
De conformitat amb el que s'estableix en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Poden sol·licitar aquestes subvencions, les associacions d'estudiants universitaris, les cooperatives de consumidors i usuaris l'objecte de les quals siga el transport d'alumnat universitari, els ajuntaments i, subsidiàriament, per a aquelles rutes on no concórreguen cap d'aquestes entitats, les empreses de transport públic regular permanent d'ús general.   
  
En queden excloses les empreses en crisi definides en les directrius comunitàries sobre ajudes estatals de salvament i de reestructuració d'empreses no financeres en crisi (DOUE C 249, de 31 de juliol de 2014).  
  
Segon. Objecte  
Convocar per al curs acadèmic 2019/2020 les subvencions al transport universitari a la Comunitat Valenciana, destinades a contribuir al finançament del servei diari de rutes de transport per carretera d'alumnat universitari des de poblacions allunyades dels centres universitaris fins als campus de les universitats públiques valencianes.  
  
  
Tercer. Bases reguladores  
Ordre 3/2019, de 31 de gener, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de les subvencions al transport universitari a la Comunitat Valenciana, el text complet de la qual es troba disponible en l'adreça web següent:  
http://www.dogv.gva.es/datos/2019/02/08/pdf/2019\_1039.pdf  
  
Quart. Quantia  
S'hi destina un import global màxim de 400.000 euros (quatre-cents mil euros).  
  
Cinqué. Termini i lloc de presentació de les sol·licituds  
1. El termini de presentació de sol·licituds telemàtiques és d'un mes, comptador des de l'endemà de la publicació de la resolució de la convocatòria en el Diari Oficial de la Generalitat Valenciana.  
En el supòsit de presentar el sol·licitant més d'una sol·licitud per ruta, es considerarà vàlida l'última presentada.  
2. La tramitació i presentació de la sol·licitud s'ha de fer únicament per mitjans electrònics en la plataforma de tramitació de la GVA. El punt d'accés a la tramitació electrònica és la seu electrònica de la Generalitat, accessible en l'adreça web: https://sede.gva.es.  
 L'accés directe a aquest tràmit estarà disponible en l'enllaç següent: http://www.gva.es/es/inicio/procedimientos'id\_proc=274  
Les entitats sol·licitants tenen disponible el text de la resolució de convocatòria d'aquesta subvenció per al curs 2019/2020, en l'adreça web següent:   
http://innova.gva.es/es/web/universidad/ayudas-y-becas  
Aquest termini, no obstant això, queda suspés en virtut del que es disposa en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.   
Les sol·licituds i els documents que es remeten electrònicament durant el període de suspensió del termini, es tramitaran efectivament en el moment en què es reprenga el còmput d'aquest, segons el que estableix la disposició esmentada, llevat que s'haja alçat la suspensió en el procediment. Es considerarà, amb caràcter general, com a data de registre d'entrada, el primer dia hàbil després de l'alçament de la suspensió.  
  
  
Alacant, 24 d'abril de 2020.- La consellera d'Innovació, Universitats, Ciència i Societat Digital: Carolina Pascual Villalobos.